
[bookmark: TextBodyBegin]Eiropas Parlaments,
–	ņemot vērā pieprasījumu atcelt Grzegorz Braun imunitāti, kas saņemts ar Polijas ģenerālprokurora 2025. gada 4. septembra vēstuli, ar kuru nosūtīts pieprasījums, ko iesniegusi Nacionālās atceres institūta Krakovas nodaļa, Komisija saukšanai pie atbildības par noziegumiem pret Polijas nāciju (Oddział Instytutu Pamięci Narodowej w Krakowie — Komisja Ścigania Zbrodni przeciwko Narodowi Polskiemu) saistībā ar kriminālprocesu, kas ierosināts pret viņu un paziņots Parlamentā 2025. gada 6. oktobrī,
–	ņemot vērā to, ka tiek pieņemts, ka Grzegorz Braun ir atteicies no tiesībām tikt uzklausītam saskaņā ar Reglamenta 9. panta 6. punktu,
–	ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
–	ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu[footnoteRef:1], [1:  	Tiesas 2008. gada 21. oktobra spriedumi, Marra/De Gregorio un Clemente, C‑200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
 	] 

–	ņemot vērā Polijas Republikas Konstitūcijas 105. panta 2. punktu un 5. punktu,
–	ņemot vērā Reglamenta 5. panta 2. punktu, 6. panta 1. punktu un 9. pantu,
–	ņemot vērā Juridiskās komitejas ziņojumu (A10‑0076/2026),
[bookmark: _Hlk222405545]A.	tā kā Polijas ģenerālprokurors 2025. gada 4. septembra vēstulē nosūtīja Valsts atceres institūta Krakovas nodaļas — Komisijas saukšanai pie atbildības par noziegumiem pret Polijas nāciju (Oddział Instytutu Pamięci Narodowej w Krakowie — Komisja Ścigania Zbrodni przeciwko Narodowi Polskiemu) — pieprasījumu atcelt Polijā ievēlētā Eiropas Parlamenta deputāta Grzegorz Braun imunitāti saistībā ar vairākiem iespējamiem nodarījumiem, kas izdarīti 2025. gadā;
B.	tā kā saskaņā ar pieprasījumu tiek apgalvots, ka 2025. gada 10. jūlijā Jedvabnē (Podlases vojevodiste) radio intervijas laikā Grzegorz Braun publiski un pretēji faktiem noliedza genocīda noziegumus, ko laikā no 1941. līdz 1944. gadam izdarījuši Vācijas trešā reiha virsnieki Aušvicas-Birkenavas koncentrācijas un iznīcināšanas nometnē Aušvicā; tā kā darbības, par kurām pastāv aizdomas, ir noziedzīgs nodarījums saskaņā ar 55. pantu 1998. gada 18. decembra Likumā par Valsts piemiņas institūtu — Komisiju saukšanai pie atbildības par noziegumiem pret Polijas nāciju;
C.	tā kā saskaņā ar pieprasījumā izklāstīto pastāv aizdomas, ka 2025. gada 14. jūlijā Varšavā, izmantojot raidieraksta interviju, Grzegorz Braun publiski un pretēji faktiem noliedza genocīda noziegumus, ko laikā no 1941. līdz 1944. gadam Aušvicas-Birkenavas koncentrācijas un iznīcināšanas nometnē Aušvicā izdarīja Vācijas trešā reiha virsnieki; tā kā darbības, par kurām pastāv aizdomas, ir noziedzīgs nodarījums saskaņā ar 55. pantu 1998. gada 18. decembra Likumā par Valsts piemiņas institūtu — Komisiju saukšanai pie atbildības par noziegumiem pret Polijas nāciju;
D.	tā kā Grzegorz Braun 2024. gada jūnija Eiropas vēlēšanās tika ievēlēts Eiropas Parlamentā un noziedzīgā nodarījuma, par kuru pastāv aizdomas, izdarīšanas laikā viņš bija Eiropas Parlamenta deputāts; 
E.	tā kā iespējamie noziedzīgie nodarījumi un no tiem izrietošais pieprasījums atcelt Grzegorz Braun imunitāti nav saistīti ar viedokli, ko viņš paududis, vai balsojumu, ko viņš veicis, pildot pienākumus Protokola Nr. 7 par privilēģijām un imunitāti Eiropas Savienībā 8. panta nozīmē;
F.	tā kā saskaņā ar Protokola Nr. 7 par privilēģijām un imunitāti Eiropas Savienībā 9. panta pirmās daļas a) punktu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;
G.	tā kā saskaņā ar Polijas Republikas Konstitūcijas 105. panta 2. un 5. punktu, sākot no vēlēšanu rezultātu pasludināšanas dienas un līdz attiecīgā deputāta(-es) mandāta termiņa beigām, viņu bez Polijas Republikas Sejma piekrišanas nedrīkst saukt pie kriminālatbildības un bez minētās piekrišanas nedrīkst aizturēt vai apcietināt, izņemot gadījumus, kuros viņš(-a) tiek pieķerts(-a) noziedzīga nodarījuma izdarīšanas brīdī un kuros viņa(-as) aizturēšana ir nepieciešama, lai nodrošinātu procesuālo darbību pienācīgu veikšanu;
[bookmark: _Hlk222405989]H.	tā kā Protokola Nr. 7 par imunitāti un privilēģijām Eiropas Savienībā paredzētās imunitātes mērķis ir aizsargāt Parlamentu un tā deputātus pret juridiskiem procesiem, kas tiek ierosināti par darbībām, kuras ir veiktas, pildot parlamentāros pienākumus, un kuras nevar skatīt atrauti no šiem pienākumiem;
I.	tā kā saskaņā ar Parlamenta Reglamenta 5. panta 2. punktu deputāta imunitāte nav deputāta personiska privilēģija, bet gan visa Parlamenta un tā deputātu neatkarības garantija;
J.	tā kā šajā lietā Parlamentam nav pierādījumu par fumus persecutionis, proti, par faktiskiem apstākļiem, kas norādītu uz to, ka attiecīgā krimināllieta ir ierosināta, lai kaitētu Grzegorz Braun kā Eiropas Parlamenta deputāta politiskajai darbībai;
K.	tā kā, no vienas puses, Parlaments nevar tikt pielīdzināts tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto[footnoteRef:2]; [2:  	Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.] 

1.	nolemj atcelt Grzegorz Braun imunitāti;
[bookmark: TextBodyEnd]2.	uzdod priekšsēdētājai šo lēmumu un atbildīgās komitejas ziņojumu nekavējoties nosūtīt Polijas Republikas kompetentajai iestādei un Grzegorz Braun.

